OpenLLM-France/wikimedia huggingface dataset:
# Fruit Heights

Fruit Heights és una població dels Estats Units a l'estat de Utah. Segons el cens del 2000 tenia 4.701 habitants.

## Demografia

Segons el cens del 2000, Fruit Heights tenia 4.701 habitants, 1.256 habitatges, i 1.120 famílies. La densitat de població era de 825 habitants per km².
Dels 1.256 habitatges en un 48,5% hi vivien nens de menys de 18 anys, en un 81,5% hi vivien parelles casades, en un 5,7% dones solteres, i en un 10,8% no eren unitats familiars. En el 9,6% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,74 i el nombre mitjà de persones que vivien en cada família era de 4,02.
Per edats la població es repartia de la següent manera: un 35,1% tenia menys de 18 anys, un 12,3% entre 18 i 24, un 20,2% entre 25 i 44, un 24,2% de 45 a 60 i un 8,2% 65 anys o més.
L'edat mediana era de 29 anys. Per cada 100 dones de 18 o més anys hi havia 98,7 homes.
La renda mediana per habitatge era de 79.192 $ i la renda mediana per família de 82.459 $. Els homes tenien una renda mediana de 62.930 $ mentre que les dones 26.042 $. La renda per capita de la població era de 24.188 $. Entorn del 0,5% de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fruit Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fruit Heights». American Fact Finder. Oficina del Cens dels Estats Units, 12-01-2010.
# David Trueba

David Rodríguez Trueba, més conegut com a David Trueba, (Madrid, 10 de setembre de 1969) és un periodista, escriptor, guionista i director de cinema espanyol. És germà del també director de cinema i escriptor Fernando Trueba.
Pel fet que va estar casat amb l'actriu catalana Ariadna Gil, s'expressa en català amb fluïdesa.
Els seus articles setmanals a El Periódico de Catalunya estan recollits en l'antologia Tragarse la lengua y otros artículos de ocasión. També ha treballat a la televisió, on va codirigir El peor programa de la semana.
En cinema ha treballat en els guions de pel·lícules com Amo tu cama rica, Los peores años de nuestra vida, Two Much, Perdita Durango, La niña de tus ojos, Vengo o el documental Balseros. Soldados de Salamina (2003) fou la seva tercera pel·lícula com a director, després de La buena vida (1996) i Obra Maestra (2000). Posteriorment també va col·laborar a la col·lectiva ¡Hay motivo! (2004), amb el segment Cerrar los ojos. Els seus següents llargmetratges foren Bienvenido a casa (2005), Madrid, 1987 (2011) i Vivir es fácil con los ojos cerrados (2013), per la qual va guanyar els premis Goya a Millor Director i Millor Guió Original. L'última és Saben aquell (2023), la pel·lícula sobre l'humorista Eugenio, amb un monumental David Verdaguer.
Com a escriptor ha publicat les novel·les Abierto toda la noche (1995), Cuatro amigos (1999),Saber perder (2008), Blitz (2015) i Tierra de campos (2017)

## Referències

* ↑ «David Trueba». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Hammershus

El Hammershus és la fortificació medieval més gran d'Europa del Nord, situada a 74 metres (243 peus) sobre el nivell del mar a Hammeren, la punta nord de l'illa de Bornholm, al Mar Bàltic de Dinamarca.
Erigit al segle xiii, es va creure durant molt temps que el castell va ser construït com una residència privada per a l'arquebisbe de Lund. No obstant això, noves evidències trobades a les ruïnes del castell, suggereixen que va ser construït a principis de segle com a residència real de Valdemar II de Dinamarca i com una base per als croats danesos, segons Kjeld Borch Westh, superintendent del Museu nacional de Dinamarca.

## Referències

* ↑ «bornholmsmuseer» (en dinamarca). Arxivat de l'original el 2012-07-22. [Consulta: 19 agosto].

## Enllaços externs

* (danès)Hammershus
* (danès)Hammershus, Nationalmuseet
# Lakk

Lakk és el grup de tribus kurdes més meridional de l'Iran, sovint escrit com a lak. El nom deriva del persa «lak» (cent mil) pel nombre de famílies originals. Viuen actualment al Luristan del nord i s'assemblen als lurs. La part del Luristan ocupada pels lakks, el nord i nord-oest del Luristan, és a vegades anomenat Lakistan. Una part dels laks són xiïtes. Van emigrar a la zona des de més al nord. La seva llengua és el lakki, dialecte kurd. Es van sotmetre als safàvides i en temps d'Abbas el Gran aquest els va instal·lar al Luristan per donar suport al seu governador a la província, Husayn Khan, parent de l'antic atabeg Shahwardi. Al segle xix s'esmenten com a tribus lakks les següents: Zands, Mafi, Badjilan i Zandi-yi kala.
Karim Khan Zand, nascut a la població de Päriya (moderna Päri) a uns 30 km de Daulatabad en direcció a Sultanabad, pertanyia a aquesta darrera tribu. El 1797 les tribus badjila i bayranwand van sostenir activament a Muhammad Khan Zand quan va provar de reprendre el poder. Els qajars dispersaren a les tribus lakks, i els zands van desaparèixer pràcticament i a la meitat del segle es van fusionar amb els badjiles de Khanikin, quedant només un grup de famílies que vien a la comarca de Doru Faraman al sud-est de Kirmanshah. Els mafi viuen a Waramin, Teheran i Qazvín.
Rabino di Borgomale va ampliar la llista de tribus lakks, afegint les següents: Silsila, Dilfan, Tirhan (aquestes tres tribus estaven sota la direcció única, el 1914, del clan Amrai), Bayranwand, Dalwand (aquestes dues darreres tribus formen el grup Bala-giriwa).

## Referències

* ↑ Hyacinth Louis Rabino di Borgomale, Les tribus du Luristan, 1916
# El Ter

* Aquest article tracta sobre un diari. Si cerqueu el riu, vegeu «Ter».
El Ter és un periòdic editat a Manlleu en tres èpoques diferents i amb diferent periodicitat. La primera època s'allargà del 1897 al 1901, la segona del 1934 al 1936, i la tercera des de 1996. Ha tingut diferents formats.

## Primera època

El 19 desembre 1897 va aparèixer el primer número d'"El Ter", amb el subtítol de "Periòdic independent". Defensor dels interessos morals i materials de la vila de Manlleu ". En l'editorial d'aquest primer número es justificava el nom que encapçalava el diari: "El riu que porta aquest nom constitueix, sense cap dubte, la principal riquesa de la nostra estimada població. Per això, en escollir títol per al nostre diari, li hem donat el d'aquest riu ". El diari apareixia quinzenalment i estava escrit, en la seva major part, en castellà. Constava de quatre pàgines i incloïa: l'editorial, opinions, poesia, secció de notícies, anuncis oficials, el moviment demogràfic i, ocasionalment, algun jeroglífic o endevinalla. En l'última pàgina hi havia la publicitat. La subscripció anual costava 10 rals, quantitat que augment fins a tres pessetes l'any 1901. "El Ter" podia llegir-se en la resta de la comarca i fins i tot s'enviava a les Colònies d'Ultramar. El director de la publicació va ser el seu propi creador, el Sr. Josep M. Prat i Vilaró. En aquesta primera etapa es van publicar en total 80 números fins a 1901, data en què va desaparèixer aquesta publicació.

## Segona època

Trenta anys més tard, concretament el 19 de maig de 1934, en plena Segona República, es va recuperar aquest diari i va passar a editar el "Centre Català Republicà d'Esquerra". En aquesta ocasió el seu director va ser Josep Vilardell El diari constava de vuit pàgines escrites totes en català. El subtítol, en aquesta ocasió, va ser el de: "quinzenal d'Esquerres". Es van publicar 28 números, i el seu contingut constava de: cròniques d'esports, seccions de cinema i teatre, vida municipal, noticiari informatiu. La subscripció costava 2,5 pessetes per semestre i per un exemplar es pagaven 20 cèntims. Finalment, el diari va tornar a desaparèixer el 18 de juliol de 1936, quan es va iniciar la Guerra Civil, després de rebre múltiples amenaces de sectors contraris a la seva ideologia.

## Tercera època

Seixanta anys més tard, concretament el 1996, Manlleu recupera la quasi centenària capçalera "El Ter" amb el subtítol "revista de la terra, la indústria i les arts". Durant els primers anys va tenir una periodicitat mensual que va passar a ser semestral l'any 2008. El 2016 encara es manté amb aquesta periodicitat.

## Referències

* ↑ Gaja, Esteve. Història de Manlleu. Barcelona: Jaimes Libros, 1976, p. 280. ISBN 8470910957.
* ↑ Roca, Alexandre. Manlleu: episodis d'ahir. El Papiol: Efadós, 2003, p. 215-217. ISBN 8495550261.
* ↑ Gaja, Esteve. Història de Manlleu. Barcelona: Jaimes Libros, 1976, p. 287. ISBN 8470910957.
* ↑ Funoll, Eva «100 nùmeros, 1000 gràcies». El Ter, 01-07-2004, pàg. 21.
* ↑ Manlleu Mitjans de Comunicació, Consell d'Administració «El Ter, una nova aposta». El Ter, 01-12-2007, pàg. 9.
# Kalpana Ranjani

Kalpana Ranjani (Thiruvananthapuram, 13 d'octubre de 1966 - Hyderabad, 25 de gener de 2016) va ser una actriu índia. Va actuar en 300 pel·lícules en diverses llengües índies. És filla de Vijayalakshmi Nair i Chavara V.P.Nair. Es va casar amb el director cinematogràfic Anil Kumar des de 1998 al 2012. Van tenir una filla, Sreemayi. Va rebre el Premi Nacional de Cinema a la millor actriu de repartiment.
Va morir el 25 de gener de 2016 als 49 anys.

## Filmografia

Algunes de les seves pel·lícules són:
* 1976: Maa.
* 1977: Vidarunna Mottukal.
* 1981: Pokkuveyil
* 1983: Manju
* 1984: Panchavadi Palam
* 1985: Ithu Nalla Thamasa
* 2011: Sankaranum Mohananum
* 2011: Salt N' Pepper
* 2011: Pachuvum Kovalanum
* 2011: Ninnishtam Ennishtam 2
* 2012: Ezham Suryan
* 2012: Vaadhyar
* 2012: Spirit
* 2013: ABCD: American Born Confused Desi
* 2014: Bangalore Days
* 2014: Kaaki Sattai
* 2015: Ennum Eppozhum
* 2015: Lavender
* 2015: Charlie

## Referències

* ↑ Indiaexpress. «Top Malayalam actress Kalpana passes away in Hyderabad» (en anglès), 26-01-2016. [Consulta: 25 gener 2016].
* ↑ Newindianexpress. «My Mom is a Celeb» (en anglès). [Consulta: 25 gener 2016].
* ↑ dnaindia. «13 National Film Awards for Malayalam movies» (en anglès). [Consulta: 27 gener 2016].
* ↑ msidb. «Kalpana» (en anglès). [Consulta: 27 gener 2016].
* ↑ thehindu. «An actor with impressive range», 25-01-2016. [Consulta: 27 gener 2016].
# Elvira Gascón Pérez

Elvira Gascón Pérez (Almenar de Soria, 17 de maig de 1911 - Ciutat de Mèxic, 10 de febrer de 2000) va ser una pintora i professora de l'exili republicà espanyol.

## Biografia
### Inicis

La seva infància va transcórrer a Màlaga. La seva primera formació va ser com a professora: la va rebre a l'Escola Normal de Magisteri de Guadalajara i posteriorment va estudiar a l'Escola Superior de Pintura, Escultura i Gravat de Madrid per ser professora de dibuix. El 1935 va començar a fer classes a l'Escola d'Arts i Oficis de Madrid.
El 1929 va ingressar a la Reial Acadèmia de Belles Arts de Sant Fernando, on va estudiar pintura, estudis que conclouria el 1935, poc abans del cop d'estat.
Després de l'esclat de la guerra civil, va treballar en la Junta de Confiscació, Protecció i Salvament del Tresor Artístic, organisme creat per protegir el Patrimoni Cultural Espanyol. Allí va conèixer l'artista Roberto Fernández Balbuena, amb qui es va casar.

### Exili

A causa de la situació política a Espanya, es va exiliar a la ciutat de Mèxic al novembre de 1939, on va ser ben rebuda pel cercle d'intel·lectuals exiliats. Va treballar com a il·lustradora al Fons de Cultura Econòmica, la Revista Mexicana de Cultura i Mèxic en la Cultura. Les seves obres van servir per il·lustrar més de cent cinquanta llibres i va treballar de prop amb escriptors de la talla d'Alfonso Reyes. La seva carrera artística va continuar en el muralisme, on va desenvolupar un estil propi conegut com a “hel·lenisme picassià”. La seva obra està present en diversos edificis públics. Va ser membre de la Unió de Dones Espanyoles a Mèxic (UME), on va participar en campanyes per a la comunitat d'exiliats.

## Exposicions

Va participar en 28 exposicions individuals i 45 de col·lectives; entre les quals:
* 1955, Galería El Cuchitril
* 1957, Jornadas de Arte Religioso
* 1960, I Festival Mexicano de Artes Plásticas
* 1977, Palacio de Bellas Artes

## Obra

* Epifanía (Iglesia de la Medalla Milagrosa)
* San José de la Virgen (Convento de los Padres Josefinos)

## Referències

* ↑ Ara Lázaro, Judith. «Elvira Gascón Pérez» (en castellà). Diccionario biográfico electrónico. Reial Acadèmia de la Història. [Consulta: 16 octubre 2022].
* 1 2 Enriquecen el acervo de Elvira Gascón en el Colmex
* ↑ Rinden homenaje a Elvira Gascón, una de las pocas artistas del exilio
* ↑ Leyva Escalante, Mario. «Un recuerdo de Elvira Gascón» (en castellà). Radio México Internacional. [Consulta: 17 maig 2020].
* ↑ «Museo de Arte Carrillo Gil: Elvira Gastón». Arxivat de l'original el 2015-01-08. [Consulta: 10 juny 2016].
* ↑ «Elvira Gascón, retratista, por Rafael Vargas». Arxivat de l'original el 2015-11-22. [Consulta: 10 juny 2016].

## Enllaços externs

* España desde México. Ascención Hernández de León Portilla. pp.191-201
* Archivo Histórico del Colegio de México Arxivat 2015-09-23 a Wayback Machine.
# Galsuinda

Galswinta o Galsuinda (apareix en llatí com Galsuintha, Gailesuinda i Gelesuinta; Toledo 540-Soissons 567) fou una princesa visigoda i reina de Nèustria. Era filla del rei visigot Atanagild i va ser promesa al rei franc de Nèustria, Khilperic I, mentre la seva germana Brunequilda ho feia amb el rei d'Austràsia, Sigebert I. El rei Khilperic ja estava casat amb Audovera, amb qui havia tingut uns sis fills, però va aconseguir anul·lar el seu matrimoni per casar-se amb Galswinta; tanmateix, no va abandonar la seva amant, Fredegunda.
El matrimoni va fracassar ràpidament a causa de l'actitud de Khilperic I, que es va negar a abandonar la seva vida dissipada.
Galswinta va voler llavors tornar a la cort visigoda, però aquell mateix any va morir el seu pare Atanagild, debilitant-se així la seva posició política, la qual cosa va derivar en el seu assassinat l'any 567, atribuït a Fredegunda. Galswinta va morir estrangulada al llit reial. Un temps més tard Khilperic I va contreure matrimoni amb Fredegunda.
L'assassinat de la seva germana va provocar a Brunequilda una profunda rancúnia cap a Khilperic i Fredegunda, i va forçar el seu marit Sigebert I a enfrontar-s'hi. Primer va exigir a Khilperic I la devolució del dot que havia aportat Galswinta, però el rei de Neustria s'hi va negar; posteriorment entrarien en guerra, situació que es va mantenir fins a la mort de Brunequilda, ja octogenària.

## Referències

* Gregori de Tours, text llatí llibre IV
* Gregori de Tours, text llatí llibre X
* Liber Historiae Francorum

## Vegeu també

* Dones a la dinastia merovíngia
# Departament d'Ístria

El departament d'Ístria fou un departament del Regne napoleonic d'Itàlia, format l'1 de maig de 1806 com a divisió administrativa del regne. La capital fou Trieste. El 14 d'octubre de 1809 fou annexionat a França com a part de les Províncies Il·liries i va formar les províncies de Trieste i Gorízia. El 15 d'abril de 1811 es va constituir la Intendència d'Ístria que va substituir al departament.
# Futbol a Jordània

El futbol és l'esport més popular a Jordània. És dirigit per l'Associació de Futbol de Jordània.

## Història

El futbol va ser introduït al país durant l'època de l'Imperi Otomà, per part de mariners anglesos. No obstant, sota el govern de l'autocràtic Abdul Hamid II, el futbol fou prohibit fins 1908. Després de la Primera Guerra Mundial augmentà la seva popularitat. La primera lliga del país va ser creada el 1944. El primer partit de la selecció fou jugat a Egipte el 1953, on derrotà Síria per 3 a 1.

## Competicions

* Lligues:
** Lliga jordana de futbol
* Copes:
** Copa jordana de futbol
** Escut jordà de futbol
** Supercopa jordana de futbol

## Principals clubs

Clubs amb més títols nacionals a 2021.
* Al-Faisaly SC Amman
* Al-Wehdat SC Amman
* Al-Ramtha SC Irbid
* Al-Ahli SC Amman
* Al-Jazeera Club Amman
* Shabab Al-Ordon Club
* Al-Hussein SC Irbid
* Amman Sports Club
* Al-Arabi Club Irbid
* That Ras Club
* Al-Yarmouk FC Amman
* Al-Jalil Club Irbid

## Jugadors destacats

Fonts:
Des de 1990
* Abdullah Abu Zema
* Jamal Abu Abed
Des de 2000
* Faisal Ibrahim
* Amer Deeb
Des de 2010
* Amer Shafi

## Principals estadis

| # | Estadi | Capacitat | Ciutat |
| 1 | Estadi Internacional d'Amman | 17.619 | Amman |
| 2 | Estadi Príncep Mohammed | 15.000 | Zarqa |
| 3 | Estadi Rei Abdullah II | 13.000 | Amman |
| 4 | Estadi Al-Hassan | 12.000 | Irbid |

## Vegeu també

* Associació de Futbol de Jordània
* Selecció de futbol de Jordània

## Referències

* ↑ Mapa Mundial
* ↑ «Jordan stays 70th in FIFA rankings». The Jordan Times, 28-11-2013. Arxivat de l'original el 2013-12-03. [Consulta: 4 desembre 2013].
* ↑ «Rivals Unite in Jordan's Surprising World Cup Run». .
* ↑ «Illicit football: The Black Stockings». Turkey from the Terraces. Arxivat de l'original el 7 de març 2019. [Consulta: 13 març 2019].
* ↑ «Jordan - List of Champions». RSSSF.
* ↑ «Jordan - List of Cup Winners». RSSSF.
* ↑ «West Asia(excluding Iran and Saudi Arabia)». soccerfootballwhatever.blogspot.com. [Consulta: 9 febrer 2021].
* ↑ «West Asia Union». xtralegend.blogspot.com. [Consulta: 9 febrer 2021].
* ↑ «Jordan All Stars». pesmitidelcalcio.com. [Consulta: 9 febrer 2021].
# Hans-Jürgen Dörner

Hans-Jürgen Dörner (Görlitz, 25 de gener de 1951 - Dresden, 19 de gener de 2022), dit Dixie, fou un futbolista alemany de la dècada de 1970.
Fou 96 cops internacional amb la selecció alemanya democràtica, amb la qual guanyà la medalla d'or als Jocs Olímpics de 1976.
Pel que fa a clubs, defensà els colors de Dynamo Dresden. Va marcar 65 gols en 392 partits. al club.

## Palmarès

* Lliga de la RDA de futbol (5): 1970-71, 1972-73, 1975-76, 1976-77, 1977-78
* Copa de la RDA de futbol (5): 1970-71, 1976-77, 1981-82, 1983-84, 1984-85

## Referències

* ↑ Mamrud, Roberto. «Hans-Jürgen Dörner - International Appearances». RSSSF, 18-04-2004. [Consulta: 4 juliol 2013].
* ↑ Matthias Arnhold. «Hans-Jürgen Dörner - Matches and Goals in Oberliga». Rec.Sport.Soccer Statistics Foundation, 27-06-2013. [Consulta: 4 juliol 2013].
* ↑ «Dixie Dörner». worldfootball.net. [Consulta: 14 febrer 2013].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
# Lake Heritage

Lake Heritage és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.136 habitants.

## Demografia

Segons el cens del 2000, Lake Heritage tenia 1.136 habitants, 445 habitatges, i 356 famílies. La densitat de població era de 664,6 habitants per quilòmetre quadrat.
Dels 445 habitatges en un 33,9% hi vivien nens de menys de 18 anys, en un 69,9% hi vivien parelles casades, en un 7,6% dones solteres, i en un 19,8% no eren unitats familiars. En el 16,4% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,84.
Per edats la població es repartia de la següent manera: un 25% tenia menys de 18 anys, un 4,3% entre 18 i 24, un 26,1% entre 25 i 44, un 29,8% de 45 a 60 i un 14,9% 65 anys o més.
L'edat mediana era de 42 anys. Per cada 100 dones de 18 o més anys hi havia 91 homes.
La renda mediana per habitatge era de 55.250 $ i la renda mediana per família de 66.250 $. Els homes tenien una renda mediana de 42.258 $ mentre que les dones 33.750 $. La renda per capita de la població era de 26.450 $. Entorn del 2,7% de les famílies i el 4,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Heritage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lake Heritage». American Fact Finder. Oficina del Cens dels Estats Units, 12-01-2010.
# Edifici de la Caixa d'Estalvis de Sabadell

Edifici de la Caixa d'Estalvis de Sabadell és una obra de Santa Perpètua de Mogoda (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Edifici d'habitatges distribuïts en cinc pisos amb local a la planta baixa de forma circular i construït en vidre, rodejat pels pilars de l'estructura (oficines de l'entitat) i garatge al soterrani.
Té coberta plana, amb façana de maó massís i finestres balconeres de proporció vertical. A la façana, predominen els buits sobre els plens. L'element que sobresurt és el nucli de comunicacions verticals on se situen l'escala i l'ascensor. Aquest nucli està rematat per un mirador. Tot el conjunt és de forma circular.

## Referències

* 1 2 «Edifici de la Caixa d'Estalvis de Sabadell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# Jun Amano

Jun Amano (天野 純, 19 de juliol de 1991) és un futbolista japonès.

## Selecció del Japó

Va debutar amb la selecció del Japó el 2018.

## Estadístiques

Selecció del Japó :
| Anys | Partits | Gols |
| 2018 | 1 | 0 |
| Total | 1 | 0 |

## Referències

* ↑ National Football Teams
# Gai Furi Pàcil

Gai Furi Pàcil és el nom dels següents personatges:
* Gai Furi Pàcil Fus, cònsol el 441 aC.
* Gai Furi Pàcil (cònsol 412 aC), fill de l'anterior.
* Gai Furi Pàcil (cònsol 251 aC).
# Districte de Cloppenburg

El Districte de Cloppenburg (en alemany Landkreis Cloppenburg) és un districte alemany (Landkreis) situat a l'oest de l'estat federal de Baixa Saxònia (Alemanya). Limita a l'oest amb els districtes d'Emsland i Leer, al nord amb el districte d'Ammerland, a l'est amb el districte d'Oldenburg i el de Vechta i al sud amb el Districte d'Osnabrück. El districte és part de la regió Oldenburger Münsterland. La capital és la ciutat de Cloppenburg.

## Geografia

El districte de Cloppenburg cau a la regió de l'Oldenburger Land s'intercanvia el geest.

## Clima

La mesura de la temperatura a la regió es realitza des del 1937 sobre la ciutat de Cloppenburg a 21 km (Löningen/Kreis Cloppenburg). La temperatura mitjana anual és de 8,4 °C. El màxim mensual és 16,7 °C al juliol. El mes més fred és gener amb una temperatura de 0,8 °C. La temperatura mitjana és de 5 °C que esdevé en 288 dies de l'any, mentre que 10 °C esdevé en 155 dies.

## Govern del districte

A les eleccions del 2011, el partit Unió Demòcrata Cristiana d'Alemanya (CDU) va mantenir la seva majoria absoluta.

## Composició territorial del districte

(Habitants segons el cens del 30 de juny de 2006)
| Barßel (12.423) Bösel (7.562) Cappeln (Oldenburg) (6.804) Cloppenburg, ciutat, capital de districte (31.522) Emstek (11.402) Essen (Oldenburg) (8.125) Friesoythe, Ciutat (20.447) | Garrel (12.577) Lastrup (6.665) Lindern (Oldenburg) (4.662) Löningen, Ciutat (13.244) Molbergen (7.886) Saterland [seu: Ramsloh] (12.896) |

## Bibliografia

* HOFFMEISTER, J, 1930: Das Klima Niedersachsens. Hannover. (= Veröffentlichungen der wirtschaftswissenschaftlichen Gesellschaft zum Studium Niedersachsens. Reihe B, H.6).
* HOFFMEISTER, J, 1937: Die Klimakreise Niedersachsens. Oldenburg i. O (= Veröffentlichungen der wirtschaftswissenschaftlichen Gesellschaft zum Studium Niedersachsens Reihe B, H.16).

## Enllaços externs

* www.landkreis-cloppenburg.de Arxivat 2007-05-27 a Wayback Machine.